钦定古今图书集成/明伦汇编/氏族典/第215卷 > 何文渊
## 钦定古今图书集成/明伦汇编/氏族典/第215卷 > 何文渊

按《明外史何乔新传》：“乔新父文渊，永乐十六年进士授御史，历按山东、四川。宣德五年，用顾佐荐，奉敕知
温州府。居六年，治最。以胡濙荐，擢刑部右侍郎，出督
两淮盐课。正统三年，以疾乞归。景帝即位，起吏部左
侍郎，寻进尚书。东宫建，加太子太保。灾异见，给事中
林聪等劾文渊憸邪，乃命致仕。英宗复位，削其加官。”
或传朝命逮捕，遂自经死。